《读史有感》
明代·靳贵

圣王御神器，发政先施仁。井田给饔餐，鸡犬供晨昏。

父母视赤给，宁忍一夫贫。囹圄竟空虚，良用教化淳。

后人戴黄屋，理道遂因循。刀笔吏作相，法律劳心神。

民始自生息，贫富谁能均。㷀独尤可怜，糠秕度秋春。

一饱且不遂，七尺安能珍。岂不愧为盗，饥寒诚逼身。

县官弗矜恤，法网仍逡巡。彼民何独辜，展转秦复秦。

抚卷歌康衢，永怀陶唐民。

作者简介：（1465—1520）明镇江府丹徒人，字充道，号戒庵。弘治三年进士。授编修。正德初，官翰林侍讲，掌翰林院事，进礼部侍郎。官至武英殿大学士。有《戒庵文集》。